LTF/RMF หนุน SET ปิดบวก 2 จุด ลุ้นสัปดาห์หน้าฟื้นตัวต่อเนื่อง
LTF/RMF หนุน SET ปิดบวก 2 จุด คาดสัปดาห์หน้าฟื้นตัวต่อเนื่อง โดยดัชนีปิดตลาดวันนี้ ที่ระดับ 1,717.69 จุด เพิ่มขึ้น 2.70 จุด หรือ 0.16% มูลค่าซื้อขาย 5.20 หมื่นลบ.
15 ธ.ค. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,717.69 จุด เพิ่มขึ้น 2.70 จุด หรือ 0.16% มูลค่าซื้อขาย 5.20 หมื่นลบ.
10 หุ้นดันดัชนีวันนี้

ด้านนายกิจพล ไพรไพศาลกิจ ผู้อำนวยการและนักกลยุทธ์ บล. ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยในวันนี้มีแรงเทขายทำกำไรออกมาอย่างต่อเนื่อง โดยส่วนใหญ่ได้รับปัจจัยมาจากสหรัฐฯ หลังจากผลการประชุมเฟดมีมติขึ้นอัตราดอกเบี้ย 0.25% รวมถึงเรื่องกฎหมายปฏิรูปภาษีที่ยังไม่ชัดเจน ชัดเจน อย่างไรก็ดีตลาดฯ ยังได้รับแรงซื้อจากกองทุน LTF/RMF เข้ามาช่วยหนุน
ส่วนแนวโน้มตลาดหุ้นไทยในสัปดาห์หน้า คาดว่ายังคงทรงตัวและมีแนวโน้มในเชิงบวกมากขึ้น เนื่องจากนักลงทุนรายใหญ่จะเริ่มหยุดพักการซื้อขาย และกลับเข้ามาซื้อขายอีกครั้งในช่วงหลังปีใหม่ ทำให้การซื้อขายส่วนใหญ่จะมาจากนักลงทุนในประเทศ รวมถึงแรงซื้อจากกองทุน LTF/RMF ที่ยังช่วยพยุงตลาด โดยวางแนวรับที่ 1,710 จุด และแนวต้าน 1,720 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,023.69 ล้านบาท ปิดที่ 432 บาท เพิ่มขึ้น 2 บาท
BANPU มูลค่าการซื้อขาย 1,862.81 ล้านบาท ปิดที่ 17.50 บาท เพิ่มขึ้น 0.30 บาท
AOT มูลค่าการซื้อขาย 1,721.59 ล้านบาท ปิดที่ 64 บาท เพิ่มขึ้น 0.50 บาท
CPALL มูลค่าการซื้อขาย 1,603.91 ล้านบาท ปิดที่ 76.50 บาท ไม่เปลี่ยนแปลง
IVL มูลค่าการซื้อขาย 1,520.97 ล้านบาท ปิดที่ 53 บาท เพิ่มขึ้น 0.25 บาท
 
ตลาดหุ้นเอเชีย
